Άρι Σέφερ

Ο **Άρι Σέφερ** (γαλλικά: Ary Scheffer), 1795 - 1858, ήταν Γάλλος ζωγράφος ολλανδικής καταγωγής.  Είναι γνωστός για τα ιστορικά και θρησκευτικά του θέματα και τις προσωπογραφίες σημαντικών προσωπικοτήτων. Πολιτικά, είχε ισχυρούς δεσμούς με τον βασιλιά Λουδοβίκο Φίλιππο, είχε προσληφθεί ως δάσκαλος των παιδιών του, κάτι που του επέτρεψε να ζήσει μια άνετη ζωή για πολλά χρόνια μέχρι τη Γαλλική Επανάσταση του 1848.

Καθιερώθηκε ανάμεσα στους δεξιοτέχνες της γαλλικής ρομαντικής ζωγραφικής της Γαλλικής τέχνης του 19ου αιώνα. Οι συνθέσεις του υποδηλώνουν μια μυστικιστική και ονειρική έμπνευση. Υπήρξε εξέχων φιλέλληνας.

## Βιογραφικά στοιχεία
Ο Άρι Σέφερ γεννήθηκε στις 10 Φεβρουαρίου 1795 στο Ντόρντρεχτ. Ήταν γιος του Γιόχαν Μπέρναρντ Σέφερ (1765–1809), ενός Γερμανού προσωπογράφου που μετακόμισε στην Ολλανδία στη νεότητά του, και της Κορνέλια Λάμε, μικρογράφου πορτρέτων. Από την ηλικία των 11 ετών φοίτησε στην Ακαδημία σχεδίου στο Άμστερνταμ. Το 1808 ο πατέρας του έγινε αυλικός ζωγράφος του Λουδοβίκου Βοναπάρτη στο Άμστερνταμ, ωστόσο πέθανε ένα χρόνο αργότερα. Το 1811 μαζί με τη μητέρα του, που επηρέασε πολύ την καριέρα του, μετακόμισαν στο Παρίσι, όπου σπούδασε στη Σχολή Καλών Τεχνών ως μαθητής του Πιέρ-Ναρσίς Γκερέν. Είχε δύο αδέρφια του τους ακολούθησαν στο Παρίσι αργότερα.

Ο Σέφερ εξέθεσε για πρώτη φορά στο Σαλόν το 1812. Άρχισε να αναγνωρίζεται το 1817 και το 1819 φιλοτέχνησε ένα πορτρέτο του μαρκήσιου ντε Λαφαγιέτ. Ίσως λόγω της επιρροής του Λαφαγιέτ, ο Σέφερ και τα αδέρφια του ήταν πολιτικά ενεργοί σε όλη τους τη ζωή και ο ζωγράφος έγινε εξέχων φιλέλληνας.
[αριστερά|μικρογραφία|250x250εσ|Το σπίτι του Σέφερ στο Παρίσι, τώρα [Μουσείο της Ρομαντικής Ζωής]]
Το 1822 διορίστηκε δάσκαλος σχεδίου στα παιδιά του Λουδοβίκου Φιλίππου, δούκα της Ορλεάνης. Λόγω της σχέσης του μαζί τους, έλαβε πολλές παραγγελίες για προσωπογραφίες και άλλα έργα. Το 1830, κατά την Ιουλιανή Επανάσταση, ο βασιλιάς Κάρολος Ι΄ ανετράπη. Στις 30 Ιουλίου, ο Σέφερ και ο σημαντικός δημοσιογράφος Αδόλφος Θιέρσος έφτασαν από το Παρίσι στην Ορλεάνη και ζήτησαν από τον Λουδοβίκο Φίλιππο να ηγηθεί της αντίστασης, ο οποίος λίγες μέρες αργότερα έγινε «Βασιλιάς των Γάλλων».

Ο Σέφερ και η οικογένειά του ευημερούσαν κατά τη διάρκεια της βασιλείας του Λουδοβίκου Φιλίππου, ο οποίος παραιτήθηκε από το θρόνο στις 24 Φεβρουαρίου 1848. Ανέλαβε σημαντικές παραγγελίες, τόσες πολλές που πολλά από τα έργα που παρήχθησαν αυτήν την περίοδο και φέρουν την υπογραφή του δεν μπορούν να επαληθευτούν. Με τον αδελφό του Χέντρικ δίδαξαν επίσης πολλούς μαθητές στο εργαστήριό τους στο Παρίσι. Πολλοί πίνακές του βασίζονται στη λογοτεχνία, στα έργα του Δάντη, του Γκαίτε και του Λόρδου Βύρωνα. Στο σύνολο του έργου του περιλαμβάνονται επίσης ιστορικά και θρησκευτικά θέματα καθώς και περίπου 500 προσωπογραφίες σημαντικών προσωπικοτήτων.

Το 1848 έλαβε τον τιμητικό τίτλο του διοικητή της Λεγεώνας της Τιμής.
[αριστερά|μικρογραφία|250x250εσ|''Η [Φραντσέσκα ντα Πολέντα|Φραντσέσκα ντα Ρίμινι και ο Πάολο Μαλατέστα εμφανίζονται στον Δάντη και τον Βιργίλιο*, 1854, [[Μουσείο του Λούβρου|Λούβρο]]]]
Κατά τη [[Γαλλική Επανάσταση του 1848]], ως αξιωματικός της [[Εθνική Φρουρά (Γαλλία)|Εθνοφρουράς]] συνόδευσε τη γαλλική βασιλική οικογένεια στη διαφυγή της από το [[Παλάτι του Κεραμεικού|παλάτι του Κεραμικού]]. Ο Σέφερ πολέμησε με τον κυβερνητικό στρατό κατά την εξέγερση των *Ημερών του Ιουνίου* στο Παρίσι από τις 23 έως τις 26 Ιουνίου 1848. Η σκληρότητα και το μίσος που επέδειξε η κυβερνητική παράταξη και η δυστυχία των κατώτερων τάξεων τον συγκλόνισαν τόσο που αποσύρθηκε από την πολιτική και αρνήθηκε να κάνει πορτρέτα της οικογένειας του [[Ναπολέων Γ΄|Λουδοβίκου Ναπολέοντα Βοναπάρτη]] που εξελέγη πρόεδρος της [[Δεύτερη Γαλλική Δημοκρατία|Δεύτερης Δημοκρατίας]] στις 2 Δεκεμβρίου 1848. 

Στις 16 Μαρτίου 1850 παντρεύτηκε τη Σοφί Μαρέν, χήρα στρατηγού, και στις 6 Νοεμβρίου του ίδιου έτους έγινε Γάλλος πολίτης. Ανάμεσα στους τακτικούς καλεσμένους στο σπίτι του στο Παρίσι ήταν γνωστές προσωπικότητες της εποχής, μεταξύ των οποίων η [[Γεωργία Σάνδη]], ο [[Φρεντερίκ Σοπέν|Σοπέν]], ο [[Φραντς Λιστ|Λιστ]], ο [[Ιβάν Τουργκένιεφ]], ο [[Κάρολος Ντίκενς]], ο [[Τζοακίνο Ροσσίνι|Τζοακίνο Ροσίνι]], ο [[Ευγένιος Ντελακρουά|Ντελακρουά]], ο [[Τεοντόρ Ζερικώ|Ζερικώ]] κ.α. Το  σπίτι του σήμερα στεγάζει το [[Μουσείο της Ρομαντικής Ζωής]].

Συνέχισε να ταξιδεύει συχνά στην Ολλανδία, το Βέλγιο, τη Γερμανία και την Αγγλία, αλλά μια καρδιακή πάθηση εμπόδισε τη δραστηριότητά του και τελικά προκάλεσε τον θάνατό του στις 15 Ιουνίου 1858 στο εξοχικό του στην [[Αρζαντέιγ (Βαλ-ντ'Ουάζ)|Αρζαντέιγ]]. Ενταφιάστηκε στο [[κοιμητήριο της Μονμάρτρης]].

== Επιλογή έργων ==
<gallery widths="220" heights="220" perrow="4">
Αρχείο:Ary Scheffer - mère convalescente.jpg|*Αναρρώνουσα μητέρα και τα παιδιά της*, 1824
Αρχείο:Ary Scheffer - The Retreat of Napoleon’s Army from Russia in 1812 - 2011.136.1 - Yale University Art Gallery.jpg|*Η υποχώρηση του στρατού του Ναπολέοντα από τη Ρωσία το 1812*, (1826), [[Πανεπιστήμιο Γέιλ]]
Αρχείο:The Souliot Women 1827.jpg|*Οι Σουλιώτισσες*, 1827, [[Μουσείο του Λούβρου|Λούβρο]]
Αρχείο:Ary Scheffer - Griekse bannelingen op een rots, starend naar hun verloren vaderland - BR1642 - Rijksmuseum Twenthe.jpg|*Έλληνες εξόριστοι σε έναν βράχο, παρακολουθούν τη χαμένη τους πατρίδα*, [[Ένσχεντε]]
Αρχείο:Ary Scheffer - Death of Gaston de Foix in the Battle of Ravenna on 11 April 1512 - WGA20977.jpg|*Ο θάνατος του Γκαστόν του Νεμούρ κατά τη μάχη της Ραβένας του 1512*, 1824
Αρχείο:SA 2059-Christus Consolator.jpg|*Χριστός ο Παρηγορητής*, 1837
Αρχείο:Ary Scheffer - De hemelse en aardse liefde 1850.jpg|*Ουράνιος και Επίγειος Έρωτας*, 1850
Αρχείο:Ary Scheffer Le petit atelier 1850.jpg|*Το μικρό ατελιέ'', 1850


## Παραπομπές



 

Κατηγορία:Γάλλοι ζωγράφοι του 19ου αιώνα
Κατηγορία:Ρομαντικοί ζωγράφοι